ΓΡΑΠΤΗ ΕΡΩΤΗΣΗ P-0521/02

υποβολή: Pernille Frahm (GUE/NGL) προς την Επιτροπή

(19 Φεβρουαρίου 2002)

Θέμα: Βρωμιωμένοι επιβραδυντές φλόγας

Προτίθεται η Επιτροπή να διασφαλίσει ότι οι τρέχουσες αξιολογήσεις κινδύνου του TBBPA, του πλέον χρησιμοποιούμενου βρωμιωμένου επιβραδυντή φλόγας, και του HBCD, θα συμπεριλάβουν επίσης τον τρόπο με τον οποίο οι χρήστες προσωπικώνπολογιστών, μεταξύ άλλων, εκτίθενται και επηρεάζονται από τις χημικές αυτές ουσίες·

Απάντηση της κας Wallstrm εξ ονόματος της Επιτροπής

(18 Μαρτίου 2002)

Τα βρωμιωμένα επιβραδυντικά φλόγας χρησιμοποιούνται στα καταναλωτικά αγαθά για την πρόληψη της ταχείας εξάπλωσης της πυρκαγιάς. Απαντώνται σε πολλά πλαστικά είδη, όπως είναι το περίβλημα ηλεκτρονικών και ηλεκτρικών προϊόντων, στα έπιπλα που έχουν πληρωθεί με αφρό και σταφαντουργικά είδη.

Τα επιβραδυντικά φλόγας εξαβρωμοκυκλοδωδεκάνιο (HBCD) και τετραβρωμοδιφαινόλη Α (TBBP-A) είναι ουσίες προτεραιότητας σύμφωνα με τον κανονισμό (ΕΟΚ) αριθ. 793/93 του Συμβουλίου της 23ης Μαρτίου για την αξιολόγηση και τον έλεγχο των κινδύνων από τιςπάρχουσες ουσίες(1). Το εξαβρωμοκυκλοδωδεκάνιο (HBCD) βρίσκεται στον δεύτερο κατάλογο ουσιών προτεραιότητας με τη Σουηδία να έχειποδειχθεί ως το κράτος μέλος εισηγητής (κανονισμός (ΕΚ) αριθ. 2268/95 της Επιτροπής της 27ης Σεπτεμβρίου 1995(2)). Έχειποβληθεί έκθεση αξιολόγησης του κινδύνου η οποία επί του παρόντος συζητείται από τις αρχές του κράτους μέλους, εκπροσώπους της βιομηχανίας και άλλους ενδιαφερομένους. Η TBBPA βρίσκεται στον τέταρτο κατάλογο προτεραιότητας με το Ηνωμένο Βασίλειο να έχει οριστεί ως εισηγητής (κανονισμός (ΕΚ) αριθ. 2364/2000 της Επιτροπής της 25ης Οκτωβρίου 2000(3)). Η αρμόδια αρχή του Ηνωμένου Βασιλείου δεν έχει ακόμαποβάλει έκθεση αξιολόγησης του κινδύνου για την συγκεκριμένη χημική ουσία.

Μία από τις κυριότερες χρήσεις του εξαβρωμοκυκλοδωδεκανίου (HBCD) είναι ως επιβραδυντικού φλόγας που χρησιμοποιείται σταφάσματα. Η τετραβρωμοδιφαινόλη Α (ΤΒΒΡΑ) και τα παράγωγα χρησιμοποιούνται κυρίως στη βιομηχανία ηλεκτρονικών ειδών (ιδιαίτερα στα τυπωμένα κυκλώματα) και στα πολυμερή στυρενίου. Η τετραβρωμοδιφαινόλη Α (ΤΒΒΡΑ) αναλογεί στο ήμισυ περίπου της κατανάλωσης όλων των επιβραδυντικών φλόγας.

Οι αξιολογήσεις κινδύνου ουσιών προτεραιότητας γίνονται σύμφωνα με τον κανονισμό (ΕΚ) αριθ. 1488/94 της Επιτροπής της 28ης Ιουνίου 1994 για τον καθορισμό των αρχών αξιολόγησης των κινδύνων για τον άνθρωπο και το περιβάλλον από τιςπάρχουσες ουσίες σύμφωνα με τον κανονισμό (ΕΟΚ) αριθ. 793/93 του Συμβουλίου(4). Η διαδικασία αυτή περιλαμβάνει την αξιολόγηση της έκθεσης στον κίνδυνο και τον χαρακτηρισμό του κινδύνου. Η αξιολόγηση της έκθεσης στον κίνδυνο για τους καταναλωτές αναφέρει, μεταξύ άλλων, την χρήση της ουσίας σε καταναλωτικά αγαθά. Η αξιολόγηση της έκθεσης εστιάζεται στις χρήσεις εκείνες οι οποίες ενέχουν την μεγαλύτερη πιθανότητα έκθεσης των καταναλωτών σε τακτική βάση.

Ο κίνδυνος των καταναλωτών από την έκθεση σε HBCD και TBBPA στα κυριότερα καταναλωτικά αγαθά αποτελεί συνεπώς μέρος της αξιολόγησης του κινδύνου σύμφωνα με τον κανονισμό (ΕΟΚ) αριθ. 793/93 του Συμβουλίου.

(1) ΕΕ L 84 της 5.4.1993.

(2) ΕΕ L 231 της 28.9.1995.

(3) ΕΕ L 273 της 26.10.2000.

(4) ΕΕ L 161 της 29.6.1994.